[bookmark: _GoBack]ОШ „КАРАЂОРЂЕ“, ВЕЛИКА ПЛАНА
ИЗВЕШТАЈ ТИМА ЗА ПРОЈЕКТЕ И ПАРТНЕРСТВА
ЗАПИСНИК
Школска 2025/26. године
У школској 2025/26. години реализовале су се следеће пројектне активности:

1) Организација часова конверзације на француском језику, једном месечно, у сарадњи са Француским институтом. Први час реализован је 14. новембра 2025. године, у матичној школи и у издвојеном одељењу у Великом Орашју. Овим сусретом започета је нова активност која се реализовала током целе школске године. Часове је водила Клеманс Роме из Париза, лекторка Француског института, која је са ученицима од 5. до 8. разреда радила вежбе конверзације. Ученици су имали прилику да провере своје знање француског језика, развију самопоуздање у говору и активно учествују у комуникативним активностима. Други час је одржан 12. децембар 2025. године. Тема часа била је у вези са новогодишњим и божићним празницима, а ученици су кроз разговор, размену идеја и интерактивне активности на француском језику имали прилику да унапреде своје комуникационе вештине у пријатној и подстицајној атмосфери. Учествовали су ученици од 6. до 8. разреда из матичне школе и Великог Орашја. Организатор активности била је наставница француског језика, Весна Алексић.

2) Весна Алексић, наставница француског језика, учествовала је на 4. међународној конференцији „Климатски пакет“ ( „CLIMAT BOX“) у Тајланду која је одржана у периоду од 1. до 4. децембра 2025. године. У оквиру ове конференције, она је присуствовала и Трећем међународном фестивалу ученика, као и Другој међународној климатској школи. На конференцији су, поред наставника и ученика из 11 земаља, учествовали и стручњаци из области климатологије, који су са присутнима поделили најновија запажања и актуелности у вези са климатским променама. Догађај је одржан у Националном парку Као Јаи, под покровитељством УНДП-а. Весна Алексић је учешће на конференцији обезбедила као један од победника Другог међународног такмичења едукатора у креирању наставних материјала о климатским променама, у конкуренцији учесника из 11 земаља. Такође, учествовала је као предавач на првом вебинару у оквиру серије Климатски пакет 2026. за наставнике и образовне стручњаке, који се реализује у оквиру „UNDP Climate Box“  програма. 
Као победница Другог међународног конкурса едукатора за развој наставних материјала о климатским променама, представила је свој награђени образовни материјал „Climate Superheroes“, говорећи о његовој идеји, циљевима и практичној примени у настави. На вебинару су учествовали наставници и ученици из 12 земаља, међу којима су Казахстан, Тајланд, Јерменија, Белорусија, Киргистан, Вијетнам, Лаос и други, као и експерти из области климатских промена и образовања, са циљем размене искустава и примера добре праксе. Завршна радионица одржана је 25. априла, окупила је наставнике и стручњаке ради размене искустава и унапређења примене „Климатског пакета“ у образовању, уз представљање резултата пројекта и награђених радова. Наставница француског језика, Весна Алексић, учествовала је као један од излагача и представила свој рад.


3) Освојено друго место на конкурсу поводом Међународног дана професора француског језика. Тиме је наша представница, Весна Алексић, обезбедила место на обуци у Монпељеу од 1. до 7. фебруара 2026. године. Наша школа је примила скромну награду од Удружења професора француског језика за куповину наставних материјала и књига. Током једнонедељног боравка у Француској похађала је наставу француског језика и специјализовану обуку за наставнике, као и културолошке активности и професионалне размене са колегама из других европских земаља. Стечена знања и искуства представљају значајан допринос даљем унапређењу наставне праксе и квалитету образовног процеса у школи.


4) ЕТВИНИНГ ПРОЈЕКТИ

               У претходној школској години реализовани су следеће Етвининг пројекти:
· Етвининг пројекат „ Размена ручно прављених честитки“, координатори активности наставница енглеског језика, Весна Жаке и наставница српског језика, Горана Милосављевић.
· „Календар пријатељства“, реализатор активности је Весна Алексић;
· Етвининг пројекат „Дуга вештина и врлина“ са партнерима из Бугарске и Малте, реализатори су ученици петог разреда матичне школе и наставница енглеског језика, Весна Жаке.

5) ВЕСЕЛА УЧИОНИЦА

У оквиру пројекта „Весела учионица 2“ реализоване су радионице из области дигиталног света, енглеског језика (укупно једанаест радионица) и допунске подршке из српског језика и математике (шеснаест радионица). Обухваћени су ученици од првог до четвртог разреда у Старом Селу и Бресју. Пројекат је предвидео учешће ученика из осетљивих група. Током свих радионица ученици су имали обезбеђену ужину, прибор и средства за рад и уживали су у заједничким активностима. У октобру су имали прилику да посете позориште „Масука“ и да одгледају представу „Поздрави неког“ у организацији младих глумаца ЦЗ „Масука.




6) ЕРАЗМУС+КА210

Дана 30. 3. 2026. године, одржана је презентација платформе „Виртуелко“ пред ученицима осмог разреда ( 8-1) која је креирана у оквиру пројекта Еразмус+КА210, а има за циљ да едукује ученике у области економије. 

7) Остварена је сарадња између основне школе „Карађорђе" и средње економске школе на позив наставнице енглеског језика, Весне Жаке, ради приказивања дигиталне иновације ученицима и унапређивања њихових знања.


8) ЕКО КУТАК
Ученици 6/4 из Великог Орашја су имали за задатак да припреме презентације по задатим критеријумима, а на тему екологије и то: Green living, A problem of endangered animals, A problem of pollution, A problem of deforestation & National parks in Serbia. Успешно су их презентовали на часу енглеског језика својим другарима, а циљ оваквог вида пројектне наставе је поред очигледног подизања свести о екологији, имао за задатак да побољша и информатичку писменост, као и побољшање вештина писања, читања и говора енглеског језика. 
               Координатор активности: Гордана Радовановић, наставник енглеског језика.

Учешће на семинару „Learn Green, Live Green“ у Братислави од 22 – 24. Априла 2026. године. Семинар је окупио 37 учесника из различитих земаља, међу којима је осам учесника представило примере добре праксе из својих образовних установа  и организација. Програм семинара био је посвећен савременим темама из области одрживог развоја и зеленог образовања.
Учесници су имали прилику да се упознају с:
                            - оснађивањем наставника за одрживост;
                            - применом компетенција у пракси;
                            - управљањем пројектом са фокусом на зелене иницијативе (Еразмус+ КА1);
                            - образовањем за зелене каријере;
                            Примерима добре праксе;
                          - умрежавањем и сарадњом, укључујући посету Еко-центру Камзик.


9) Од 27. до 29. маја 2026. године наставница енглеског језика, Александра Алексић, представљала је нашу школу на међународном семинару „eTwinning & Erasmus+ Partner-finding Seminar: Building Bridges for Accredited Schools“, који је окупио представнике школа из Аустрије, Белгије, Кипра, Словеније, Шведске, Северне Македоније, Хрватске, Грчке, Шпаније и Србије.Током тродневног семинара учесници су кроз предавања, радионице и активности умрежавања размењивали искуства, примере добре праксе и идеје за будућу сарадњу. Посебан акценат стављен је на разумевање начина на који eTwinning представља природну претходницу Erasmus+ пројектима мобилности и већим међународним пројектима. Такође је истакнуто на који начин се eTwinning може користити у процесу припреме Erasmus+ пројеката, али и током њихове реализације, праћења, дисеминације резултата и извештавања.

У Великој Плани                                              Записничар: Весна Ракобрадовић Милошевић
22. 6. 2026.



